8. ΑΣΤΥΝΟΜΙΚΗ ΔΙΑΤΑΞΙΣ 85 της 18 Μαρτ./9 Απρ. 1955 (ΦΕΚ Β΄ 57)  Περί προστασίας των βρεφών. Εν Αθήναις σήμερον την 18ην του μηνός Φεβρουαρίου του έτους 1955, ημείς ο Διευθυντής της Αστυνομίας Αθηνών Γεωργίου Αναστάσιος, Αστυνομικός Διευθυντής α΄, αποσκοπούντες εις την προστασίαν των βρεφών και έχοντες υπ’ όψει τας διατάξεις του Νόμ. 4061/1929 «περί υγιεινής και προστασίας της μητρότητος και των παιδικών    Σελ. 110 ηλικιών», τα άρθρ. 2.122 και 123 του Νόμ. 4971/1931 «περί Οργανισμού του Σώματος της Αστυνομίας Πόλεων», ως και το άρθρ. 37 του δια του άρθρ. 8 του Νόμ. 1001/1943 κυρωθέντος Δ/τος της 9.10.1926 «Κανονισμός του Σώματος Αστυνομίας Πόλεων», διατάσσομεν: Υποχρεώσεις ιατρών και μαιών Άρθρ.1.-Υποχρετούται πάσα μαία ή, τοιαύτης μη παρασταθείσης, ο παρασταθείς ιατρός όπως, εντός 48 ωρών από της γεννήσεως οιουδήποτε βρέφους, δηλώση εις το οικείον Αστυνομικόν Τμήμα την γέννησιν και παράσχη τας κάτωθι πληροφορίας, δια το υπεύθυνον των οποίων οφείλει να προσυπογράψη εις το εν τω Τμήματι τηρούμενον βιβλίον των γεννωμένων βρεφών. 1)Εάν είναι άρρεν ή θήλυ, 2)αν είναι νόμιμον ή νόθον, 3)το ονοματεπώνυμον, το επάγγελμα και την κατοικίαν του πατρός μεν, εφ’ όσον πρόκειται περί νομίμου, της μητρός δε εφ’ όσον πρόκειται περί νόθου, 4)την οικονομικήν ικανότητα τούτων προς διατροφήν του βρέφους, 5)αν είναι ζων ή νεκρόν και 6)την ημερομηνίαν του τοκετού. Υποχρεώσεις τροφών Άρθρ.2.-1)Ουδεμία γυνή δύναται να εξασκήση το επάγγελμα της τροφού εάν δεν είναι εφωδιασμένη δια πιστοποιητικού, παρ’ ημών εκδεδομένου, εν ω να βεβαιούται ότι το γεννηθέν τέκνον αυτής απεβίωσεν εκ φυσικού θανάτου ή ότι το υπ’ αυτής γαλουχηθέν και ζων τέκνον συνεπλήρωσε την ηλικίαν των τριών μηνών. 2)Πάσα τροφός, αλλάσσουσα κατοικίαν προς εξάσκησιν του επαγγέλματός της, υποχρεούται να γνωστοποιήση τούτο εις το Αστυνομικόν Τμήμα, εις ο υπάγεται η νέα κατοικία της. Άρθρ.3.-Οι παραβάται της παρούσης, ης η ισχύς άρχεται από της δημοσιεύσεώς της εν τη Εφημερίδι της Κυβερνήσεως, διώκονται και τιμωρούνται του μεν άρθρ. 1 συμφώνως τω άρθρ. 4 του Νόμ. 4061/1929, του δε άρθρ. 2 συμφώνως τω άρθρ. 459 του Ποινικού Κώδικος. Η υπ’ αριθ. 26/1951 Αστυνομική Διάταξις καταργείται.    35.Δ.α.7-8 Προστασία Μητρότητας και Βρεφών   545  